עופר וינטר

וינטר בעת חשיפת מנהרה ברצועת עזה, במהלך מבצע צוק איתן
מימין: וינטר כמזכיר הצבאי של שר הביטחון, שר הביטחון [[נפתלי בנט, איש משרד הביטחון זהר פלטי ושגריר ישראל בארצות הברית רון דרמר בפגישה ב בארצות הברית, פברואר 2020]]
וינטר בטקס מינויו למפקד עוצבת האש, אוגוסט 2020
עופר וינטר (נולד ב-3 בפברואר 1971) הוא קצין צה"ל בדרגת תת-אלוף ששימש מפקד עוצבת האש, המזכיר הצבאי של שר הביטחון, ראש מטה פיקוד המרכז, מפקד חטיבת גבעתי, מפקד החטיבה הצפונית ברצועת עזה, מפקד חטיבת שועלי מרום, מפקד יחידת דובדבן ומפקד גדס"ר גבעתי.

== ביוגרפיה ==
וינטר נולד ברכסים וגדל בקריית אתא. בן בכור מתוך ארבעה אחים. לדבריו, את מורשת הקרב קיבל מאביו דוד (דוצו), שבמהלך מלחמת יום הכיפורים היה חייל בגדוד 113 של השריון, ולחם משני צדי תעלת סואץ במשך 19 ימים ברציפות.

בשנים 1985–1989 למד בפנימייה הצבאית לפיקוד-אור עציון, והמשיך במכינה קדם-צבאית בני דוד בעלי במחזור ב'.

=== שירותו הצבאי ===
התגייס לצה"ל בנובמבר 1990, והתנדב לסיירת מטכ"ל. עבר מסלול הכשרה כלוחם ביחידה. לאחר קורס קציני חי"ר היה מפקד צוות ביחידת מגלן, שאליה הגיע בעקבות מפקדו טל רוסו. לאחר מכן מונה למפקד פלגת לוחמים במגלן. במסגרת היחידה נטל חלק בעשרות פעולות, כולל במבצע ענבי זעם. בהמשך עבר לשרת בחטיבת גבעתי ומונה למפקד פלוגת החוד בגדוד צבר. לאחר מכן מונה למפקד פלס"ר גבעתי בין השנים 2000–2002 והוביל אותה במבצעים רבים ברצועת עזה.

בשנת 2003 הועלה לדרגת סא"ל ומונה למפקד גדס"ר גבעתי, ושירת בתפקיד עד שנת 2005. הוא הוביל את הגדוד בלחימה כנגד הטרור הפלסטיני באינתיפאדה השנייה ברצועת עזה. על פעילותו ברצף מבצעים בעומק רצועת עזה, עוטר הגדוד בפיקודו ב-22 באפריל 2004 בצל"ש יחידתי, ממפקד פיקוד הדרום, דן הראל. במאי 2004 ספג הגדוד שישה הרוגים באסון הנגמ"ש הראשון, שבו הושמד נגמ"ש של פלחה"ן גבעתי. על רצף הפעולות שביצע גדוד הסיור בפיקודו, עוטר הגדוד ב-14 באפריל 2005 בעיטור המופת.

בהמשך היה נספח צה"ל במארינס בין השנים 2005–2007. בשנת 2007 מונה למפקד יחידת דובדבן. ביוזמתו השתתפה היחידה לראשונה בלחימה ברצועת עזה במהלך מבצע עופרת יצוקה. בתקופת פיקודו זכתה היחידה בפרס הרמטכ"ל ליחידות מצטיינות על פעילות מבצעית. את תפקידו סיים בנובמבר 2009. בדצמבר 2009 הועלה לדרגת אל"ם ומונה למפקד חטיבת שועלי מרום, וסיים את תפקידו במאי 2011. ב-18 במאי 2011 מונה למפקד החטיבה הצפונית ברצועת עזה, תפקיד אותו מילא עד 21 ביולי 2013.

==== מח"ט גבעתי ====
באוגוסט 2013 מונה למפקד חטיבת גבעתי, והוביל את החטיבה בין היתר במבצע צוק איתן. בראשית המבצע, ב-9 ביולי 2014, התפרסם "דף מפקד לקרב" שכתב לחיילי החטיבה ובו, בנוסף למסרים כגון הדגשת עמידה במשימה והגנת העם והמולדת, כתב:

דף המפקד פורסם באמצעי התקשורת ועורר דיון תקשורתי ואקדמי בנושא מקומה של הדת והאמונה בצבא.<ref></ref><ref></ref><ref></ref> לימים התייחס לאמירה זו, ואמר: “לפני הכניסה לעזה כתבתי איזה שהוא מסמך והקראתי אותו לחיילים. היה אז רעש סביב זה, שהיה פחות מעניין, אבל היום הנחמה הגדולה שאין יחידה בצה”ל שיוצאת להילחם בלי לצעוק לשמיים. הנחמה היא שהאמת סופה לנצח”.

החוקרים יואב פלד והורית הרמן פלד טענו בספרם "הדתת החברה הישראלית" כי מדובר בקריאה חסרת תקדים למלחמת דת של מפקד בכיר בצה"ל. וכי הדבר מהווה תסמין לתהליך עמוק יותר של הדתה שהחברה הישראלית עוברת מאז תחילת המאה העשרים ואחת.

במהלך המבצע הרגו לוחמי החטיבה בפיקודו מחבלים רבים, וחשפו והשמידו מנהרות לחימה ותשתיות אשר שימשו את ארגון החמאס. החטיבה נטלה חלק מרכזי בקרב רפיח, שבו נהרגו , ו, ומן הצד השני – 42 מחבלים ועשרות אזרחים פלסטינים. בהרצאה שנשא בשנת 2021 אמר שהתנגד לפעולה שהחלה את הקרב, משום שסבר שהסיכון בה עולה על תועלתה, אך מפקד פיקוד הדרום, סמי תורג'מן, קיים הערכת מצב והחליט לבצעה.

בינואר 2015, בעקבות הדחת מפקד גדוד צבר בחשד להטרדה מינית, החליט הרמטכ"ל, בני גנץ, לרשום לו הערה פיקודית, בנימוק ש"באירוע זה נדרש היה לפעול על פי הנהלים והפקודות ולהכירם בצד הטיפול הפיקודי". עם זאת, הדגיש גנץ שמעורבותו באירוע הייתה "מקצועית, ערכית וחדה".

ב-29 באפריל 2015, קיבל את פרס מפא"ת לחשיבה יוצרת. הפרס ניתן לו, לצוות של מפא"ת-משרד הביטחון, שייטת 13, וחברות רפאל וארטמיס על פרויקט "מאורת הנחש" – מערכת המשלבת מספר טכנולוגיות להתמודדות עם איום תת-קרקעי, המערכת שולבה במהלך מבצע צוק איתן והוכיחה תרומה מבצעית משמעותית.

ב-21 ביוני 2015 סיים את תפקידו. לאחר מכן היה חניך במכללה לביטחון לאומי במחזור מ"ג (2015–2016).

==== תפקידי תא"ל ====
ב-13 ביולי 2016 הועלה לדרגת תא"ל ומונה לראש מטה פיקוד המרכז, תפקיד בו שירת עד ספטמבר 2018. בנובמבר 2017 פורסם שלדברי וינטר הוא יפרוש מצה"ל אם לא ימונה למפקד אוגדה.<ref name=":0"></ref>

ביוני 2018 נערך סבב מינויים בראשות הרמטכ"ל גדי איזנקוט ושר הביטחון אביגדור ליברמן, ובו וינטר לא קודם למפקד אוגדה.<ref></ref> חבר הכנסת בצלאל סמוטריץ' מתח ביקורת על ההחלטה שלא לקדם את וינטר, וטען שהיא נובעת משיקולים פוליטיים.<ref></ref>

ב-11 באוקטובר 2018 מונה למזכיר הצבאי של שר הביטחון. במהלך תפקידו כיהן תחת שרי הביטחון אביגדור ליברמן, בנימין נתניהו, נפתלי בנט ובני גנץ. בתפקיד זה שירת עד 2 ביולי 2020.

ב-9 באוגוסט 2020 מונה למפקד עוצבת האש (אוגדה 98). ב-9 ביוני 2021, הרמטכ"ל, אביב כוכבי, נזף בו, עקב שיחה שקיים עם חבר הכנסת נפתלי בנט, ללא אישור וללא דיווח על כך למפקדיו, וזאת בניגוד להוראות צה"ל האוסרות על קשר ישיר בין משרתים לבין נבחרי ציבור. הוא סיים את תפקידו בעוצבת האש ב-21 בספטמבר 2022, ויצא ללימודים באוניברסיטת רייכמן.

במאי 2023 הודיע הרמטכ"ל הרצי הלוי על שורת מינויים ראשונה בכהונתו במטה הכללי, אך וינטר לא נכלל בהודעה זו.

בבוקר שמחת תורה תשפ"ד, עם הגיען של הידיעות הראשונות על מתקפת הפתע של ארגון הטרור חמאס הגיע מיוזמתו לחזית, חבר ללוחמים באזור קיבוץ בארי, והשתתף בקרב במקום.<ref></ref>

במאי 2024 נערך סבב מינויים נוסף על רקע מלחמת חרבות ברזל ולאחר שווינטר לא קודם בו, שר הביטחון יואב גלנט והרמטכ"ל הרצי הלוי סיכמו שיסיים את שירותו בצה"ל. חברי כנסת ושרים בקואליציה ובאופוזיציה, בהם בצלאל סמוטריץ', איתמר בן גביר, אביגדור ליברמן וגדעון סער מתחו ביקורת על החלטה זו.<ref>;</ref> לעומתם, חוקר יחסי צבא וחברה יגיל לוי צידד בהחלטה, וטען כי השיקולים שעמדו בבסיסה הם שיקולים מקצועיים ממין העניין.<ref></ref><ref></ref>

===לאחר שחרורו מצה"ל===
לאחר שחרורו מצה"ל מונה לעמית מחקר אורח במכון למדיניות נגד טרור של אוניברסיטת רייכמן.

== חיים אישיים ==
וינטר בעל תואר ראשון בלימודי ארץ ישראל מאוניברסיטת בר-אילן, תואר שני בלימודי צבא וביטחון מהאוניברסיטה העברית בירושלים, הוא בוגר המכללה לביטחון לאומי ובעל תואר שני במדע המדינה מאוניברסיטת חיפה.

וינטר מתגורר במצפה נטופה, נשוי לרויטל ואב לשמונה. אחת מבנותיו נשואה לבנו של אופק בוכריס.

== לקריאה נוספת ==
* אלישיב שמשי, "ארדוף אויביי ואשיגם", הוצאת מודן והוצאת משרד הביטחון, 2019

== קישורים חיצוניים ==

* 
* 
* 
* לילך שובל, [http://digital-edition.israelhayom.co.il/Olive/ODE/Israel/LandingPage/LandingPage.aspx?href=SVRELzIwMDkvMTIvMjU.&pageno=NDM.&entity=QXIwNDMwMA..&view=ZW50aXR5 "לא אומרים לא למבצע"], ריאיון עם סא"ל עופר מפקד דובדבן, ישראל היום, 25 בדצמבר 2009
* 
* 
* 
* 
* 
* 
* 
* 
* 
; מפרי עטו:
* [https://www.maarachot.idf.il/2024/מאמרים/מבעיה-מקומית-לבעיה-קיומית-אבחון-וטיפול-אסטרטגי-במלחמת-חרבות-ברזל/ מבעיה מקומית לבעיה קיומית: אבחון וטיפול אסטרטגי במלחמת "חרבות ברזל"], מערכות, 23 ביולי 2024.

== הערות שוליים ==

קטגוריה:לוחמי סיירת מטכ"ל
קטגוריה:לוחמי יחידת מגלן
קטגוריה:לוחמי יחידת דובדבן
קטגוריה:מפקדי סיירת גבעתי
קטגוריה:מפקדי גדודים בחטיבת גבעתי
קטגוריה:מפקדי יחידת דובדבן
קטגוריה:מפקדי חטיבה 646
קטגוריה:מפקדי החטיבה הצפונית באוגדת עזה
קטגוריה:מפקדי חטיבת גבעתי
קטגוריה:ראשי מטה פיקוד המרכז
קטגוריה:מזכירים צבאיים של שר הביטחון
קטגוריה:מפקדי עוצבת האש
קטגוריה:תתי-אלופים בצה"ל
קטגוריה:בוגרי הפנימייה הצבאית לפיקוד אור עציון
קטגוריה:בוגרי מכינה קדם-צבאית בני דוד
קטגוריה:בוגרי המכללה לביטחון לאומי
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:קריית אתא: אישים
קטגוריה:מצפה נטופה: אישים
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1971